**REGLAMENT DE RÈGIM INTERN**

**CAPÍTOL 1.**

**ARTICLE 1r. –** **–** Dintre de la definició de RESIDÈNCIES PER A LA GENT GRAN, i en ordre a la atenció que necessiten els usuaris del centre, es dona el servei de residència assistida, es un servei per a persones grans que no tenen un grau d'autonomia suficient per realitzar les activitats de la vida diària, que necessiten supervisió constant i que tenen una situació sociofamiliar que requereix la substitució de la llar

##### CAPÍTOL 2. ADMISSIONS I BAIXES

**ARTÍCLE 2n.-** En l’admissió al centre del nou resident, s’observaran les següents regles:

1. A) Atorgament i documentació del contracte: El contracte de prestació de serveis assistencials serà atorgat degudament signat pel representant legal de la residència i pel futur resident o si s’escau el seu tutor legal, en el cas que el primer no pugui fer-ho per ell mateix, i a tal efecte s’aportaran les dades identificatives necessàries:
2. 1. DNI i cartilla de la Seguretat Social.
3. 2. Dades identificatives del familiar, persona responsable o representant.
4. 3. Pòlissa d’assegurança cobrint les despeses de defunció i l’últim rebut si n’hi hagués

Si no és possible obtenir la manifestació de la lliure voluntat d’ingrés ni de l’usuari ni del seu representant legal, es procedirà segons els terminis previstos en l’article 7 del Decret 284/1996, de 23 de juliol de regulació del sistema català de serveis socials, modificat pel Decret 284/1996, de 23 de juliol de regulació del sistema català de serveis socials, modificat pel Decret 176/2000, de 15 de maig.

Amb la firma del contracte, el futur resident, o la persona legalment responsable en el seu nom, manifesta la seva voluntat de fer ingrés en el centre i des d’aquest moment adquireix la condició d’usuari o resident.

Una vegada formalitzat el contracte de prestació assistencial, el centre lliurarà al interessat i/o persones responsables una relació dels objectes i roba personal que, degudament marcada, haurà de portar el resident el dia del seu ingrés.

L’usuari, una vegada efectuat l’ingrés efectiu, lliurarà al centre una llista detallada de la roba i dels objectes personals que porti i que podran ser retirats per ell mateix o bé per la persona responsable en el moment de l’extinció del contracte, o quan així ho estimi oportú, comunicant-ho al centre per al seu control intern, sempre i quan mantingui íntegrament la llista d’estris mínims exigits a que fa referència el paràgraf anterior.

B) Valoració de l’estat del futur resident: El futur nou usuari haurà d’aportar un informe mèdic del seu estat físic i psíquic fet dintre del tres últims mesos abans de l’ingrés, llevat dels casos d’urgències. Aquest informe estarà format de: Dades personals, malalties actives, al·lèrgies i contraindicacions, medicació prescrita, règim dietètic,

atenció sanitària o d’infermeria que necessiti i valoració de la disminució, quan sigui procedent.

En el cas contrari i abans de l’ingrés es sotmetrà a una revisió pel metge del centre o al que correspongui segons la cartilla, qui emetrà informe pel expedient personal del resident.

La residència es reserva el dret a no admetre persones amb antecedents psiquiàtrics, malalties contagioses i persones que requereixin atenció mèdica continuada.

C) RESERVA DE PLAÇA : Per ingressar a la residència, en una o altre modalitat, es necessari fer una reserva de plaça, a la qual es farà esment la data prevista d’ingrés.

D’igual forma, en el cas que hi hagi una plaça lliure, no serà necessària la referida reserva i el contracte de prestació assistencial podrà ser atorgat directament per tal de fer un ingrés immediat.

D) EDAT DEL FUTUR RESIDENT: D’acord amb la normativa vigent l’edat mínima per adquirir la condició de resident s’estableix als 65 anys.

Excepcionalment, seran admeses persones menors de 65 anys quan l’informe mèdic i social manifesti que la situació sociosanitaria d’aquestes persones permeti autoritzar el seu ingrés al centre i no existeixi altre recurs més adequat per atendre’ls.

E) PERÍODE DE PROVA: S’estableix un període de prova que compren els primers trenta dies d’estada, tant a favor del centre com del resident, durant els quals ambdues parts podran resoldre el contracte a la seva voluntat. En aquest cas, el resident tindrà dret a que li sigui retornat el dipòsit de garantia fet, una vegada deduïdes les partides que, en aquell moment estiguessin pendents de satisfacció. Dins d’aquest període de prova també regeix l’obligació de comunicar la baixa al centre amb un preavís de quinze dies d’antelació, de conformitat amb l’article 3 d’aquest Reglament. Si no es dona aquest preavís de quinze dies, la residència es reserva el dret a no retornar el dipòsit de garantia entregat.

Aquest article no serà efectiu en els casos dels residents de places publiques, que no se’ls aplica un període de prova.

ARTICLE 3r.- BAIXA DE L'USUARI:

a) Si l’usuari volgués fer baixa voluntària en el centre haurà de comunicar la seva intenció d’abandonar el centre a la Direcció de l’establiment amb una antelació mínima de 15 dies. En cas contrari, es podrà cobrar fins un màxim de 15 dies addicionals del preu de l’estada, com a compensació.

b) Si l’usuari abandona l’establiment sense haver notificat la seva baixa voluntària o sense causa justificada, l’esmentat abandonament no causarà la baixa del resident sinó que es considerarà una simple absència.

c) En el cas de Exitus es tornarà al familiar que figura com a responsable, els dies que resten del mes en curs.

CAPÍTOL 3. RÈGIM ECONÒMIC

ARTICLE 4t.- Per els antics usuaris, el preu es veurà actualitzat segons l’IPC de Catalunya.

Així mateix, el centre podrà repercutir en el preu acordat per les parts el percentatge d’increment de cost que en el seu cas suposi l’aplicació de noves normes legals d’obligada observació sobre la ràtio de personal, de serveis d’obligada prestació o conveni col·lectiu.

ARTICLE 5è.- En el preu de l’estada estan incloses les següents prestacions:

1. A) ALLOTJAMENT. S’entén l’ús de l’habitació contractada, de caràcter individual o compartida, així com les àrees comunes del Centre inclòs el manteniment i neteja de les referides zones
2. No obstant lo disposat en el paràgraf anterior, l’usuari podrà ser canviat d’habitació, per causa de força major o per incompatibilitat manifesta de caràcters entre els ocupants d’una mateixa habitació. En aquest cas, tindrà dret a romandre a la mateixa, l’usuari que tingui una major antiguitat continuada a la Residència. Aquests supòsits tan sols seran d’aplicació a les habitacions destinades a ocupar més d’un usuari.
3. B) MANUTENCIÓ, que serà supervisada pel responsable higienicosanitari, a fi de garantir l’aportament dietètic i calòric adequat. Tot usuari que per prescripció facultativa hagi de mantenir un règim alimentari determinat, estarà obligat al seu compliment.
4. C) ACOLLIMENT I CONVIVÈNCIA
5. D) SUPORT PERSONAL DEL RESIDENT

1.-Si el resident es troba a la modalitat de residència assistida:

1. A) Allotjament.
2. B) Manutenció.
3. C) Acolliment i convivència.
4. D) Atenció personal a les activitats de la vida diària.
5. E) Hàbits d'autonomia.
6. F) Dinamització sociocultural.

G) Servei de bugaderia i repàs de roba, llevat el que es disposa al article 8 del Reglament de règim intern que forma part d'aquest contracte en relació als serveis de tintoreria o qualsevol altre tractament especial de neteja.

1. H) Manteniment de les funcions físiques i cognitives.
2. I) Higiene personal.
3. J) Suport social.
4. K) Atenció familiar adreçada a l'afavoriment de la relació entre el resident i la seva família.
5. L) Assistència sanitària prestada per mitjans propis o aliens.

Això no impedeix, en cap manera, que el resident mantingui l’obligatòria relació amb el metge de capçalera que li correspongui, els diagnòstics i prescripcions del qual seran rigorosament complertes.

Si el resident és titular o beneficiari de la Seguretat Social, es procedirà al canvi de domicili facilitant així l’assistència sanitària a càrrec d’aquest organisme si fos necessari.

El control, administració seguiment i conservació dels medicaments prescrits pel metge que hagi atès a l’usuari serà competència i responsabilitat exclusiva del personal qualificat de la residència.

En aquest sentit no es permet l’existència de cap tipus de medicació o material sanitari a les habitacions del usuaris, a no ser que disposi d’autorització del centre.

Quan el resident sofreixi un procés que, per la seva patologia i d’acord amb el responsable sanitari del centre, necessiti un tractament o atenció especial, no assumible per la residència, serà traslladat a un centre sanitari per dur a terme el tractament necessari.

Les despeses del trasllat seran a càrrec del resident.

Una vegada normalitzada la situació, l’usuari podrà tornar a la residència.

L’atenció o medicació especialitzada que superi la cobertura per la Seguretat Social, per la mutualitat del resident o pel servei mèdic propi de la residència serà considerada com un servei complementari, i, per tant, les despeses econòmiques que s’originin per aquest concepte hauran de ser satisfetes pel propi resident, per la seva família o per la persona responsable del mateix.

ARTICLE 6è.- En el cas que l’usuari no disposi de cobertura econòmica sanitària (Seguretat social, Mutualitat, Asseguradora Mèdica ,etc..) les despeses mèdiques seran a càrrec de la persona que ho necessita i/o el que es fa responsable del usuari: bolquers, transport d’ambulàncies, despeses d’internaments a centres hospitalaris, radiografies, exploracions, consultes externes, etc..

ARTICLE 7è.- Seran a càrrec de l’usuari tots els desperfectes fets en instal·lacions i propietats de la residència, així com altres usuaris, i personal del centre, quan els mateixos no estiguin coberts per la pòlissa de responsabilitat civil.

ARTICLE 8è.- Serveis complementaris:

Es consideren serveis complementaris i per tant no estaran compresos en el preu general, els següents:

1. 1. Tot el material que necessiti l'usuari per al seu ús personal: cadires de rodes, caminadors, estris i productes d'endreç personal, exceptuant els productes necessaris per la higiene bàsica del resident, etc...
2. 2. Perruqueria.
3. 3. Podologia.
4. 4. Els costos de les sortides programades per l'Entitat a les que l'usuari podrà acollir-se de forma voluntària.
5. 5. Altres prestades per professionals externs.
6. 6. Telèfon, internet i altres.
7. 7. Neteja de roba, propietat de l'usuari i que tingui tractament de rentat en sec o qualsevol altre tractament especial de neteja.

8. Despeses sanitàries, d'acord amb lo previst en els articles 6 i 7 del present Reglament de Règim Intern.

1. 9. Despeses de trasllat a centre hospitalari si calgués.

10. Despeses de la persona que acompanyi al resident al centre hospitalari.

ARTICLE 9è.- Forma de pagament de la quota: El pagament s'efectuarà per mesos avançats i en la modalitat de domiciliació bancària. L'administració de la residència confeccionarà mensualment les factures corresponents. En la factura es detallarà clarament les quantitats corresponents a l'estada, els impostos repercutits i tots els altres conceptes que s'hagin de reflectir.

ARTICLE 10è.- Forma de pagament dels serveis complementaris: tots els serveis complementaris prestats per l'establiment serà abonada mitjançant domiciliació bancària.

La llista de preus corresponent als serveis complementaris s'anunciaran al tauló d'anuncis de la residència.

ARTICLE 11è.- Incompliment del pagament de la quota: L'incompliment del pagament de les quotes corresponents podrà donar lloc, a la resolució del contracte de prestació assistencial, que serà comunicat pel centre a l'usuari, al seu representant legal o a la persona responsable i al Servei d'Inspecció i Registre de la Secretaria del Departament de competent en matèria de Serveis Socials, amb la obligació de traslladar el resident al seu domicili o al de la persona responsable.

ARTICLE 12è.- Despeses per devolucions bancàries: En qualsevol cas, les despeses que originin les eventuals devolucions bancaris seran a càrrec del resident i estaran incloses amb aquest concepte en el rebut, que es girarà de nou.

ARTICLE 13è.- Absències del resident:

1. a) Les absències perllongades del resident hauran de ser comunicades amb l'antelació suficient i tots els dies previstos d'absència, llevat del cas que es tracti d'una absència forçosa imprevista. Es descomptaran 6€/dia en concepte de la manutenció, durant els dies que el resident no hagi estat en el centre.

Els dies de sortida i de tornada no es comptabilitzen a efectes de l'absència.

b) El centre es compromet a reservar la plaça de l'usuari, tant si és absència voluntària com forçosa, en els termes legals previstos, mentre aquest o la persona responsable compleixi amb les obligacions que li corresponguin, entre elles el pagament de la quota, que estan indicades en el pacte segon del contracte d'admissió.

ARTICLE 14è.- Baixa: Quan el resident sigui baixa definitiva, es procedirà a la corresponent liquidació en el termini de dos mesos, atenent a les següents regles:

La liquidació inclourà la quantitat que es va dipositar com a garantia de pagament una vegada deduïdes les partides que quedin pendents de liquidar.

Si la baixa és voluntària la liquidació es farà en funció del temps real que hagi estat ingressat. A més si el resident no ha comunicat la baixa al centre amb quinze dies d'antelació, al fer-li la liquidació es podrà cobrar fins un màxim de 15 dies addicionals del preu de l'estada, com a compensació.

CAPÍTOL 4. SERVEIS DE LA RESIDÈNCIA

ARTICLE 15è.- Amb l'objectiu de garantir el bon funcionament de la residència, així com preservar els dret dels residents, s'estableixen els horaris següents per a les activitats que es detallen:

1. A) VISITES: Els familiars i amics de l'usuari podran visitar-lo durant un horari establert que, com a mínim serà de 9 hores diàries.

Les visites s'efectuaran normalment en els espais comuns de la residència. Els visitants han de comunicar a recepció la seva presència a la residència.

B) HORARIS: L’Organització horària del Centre, inclòs l’horari dels àpats el de llevar- se i anar a dormir és l’establert en el tauler d'anuncis de la residència.

L'usuari pot sortir i entrar de la residència entre les 8 i les 22 hores, respectant l'horari establert dels àpats i comunicar la seva sortida.

1. C) INFORMACIÓ MÈDICA: La residència disposa d'un horari d'informació i d'atenció als familiars dels usuaris per part de la persona responsable de la residència o dels responsables d'atenció al resident que figura al tauler d’anuncis.
2. D) TELÈFON: Per respecte al descans dels resident, les trucades telefòniques pels usuaris es suprimiran des de les 21 hores fins les 9 hores dels dia següent, llevat de casos urgents.

Per prescripció facultativa, pot alterar-se aquests horaris pels usuaris que així ho necessitin.

1. E) SORTIDES: El resident podrà sortir del centre quan vulgui avisant prèviament al personal del centre, a menys que existeixi una indicació mèdica que desaconselli la sortida, en aquest cas s'assumirà de forma expressa la responsabilitat per l'absència.
2. F) HORARI GENERAL DEL CENTRE: Donat el caràcter de servei permanent que fa la residència, el seu horari de funcionament es continu les 24 hores del dia, si bé
3. per garantir el descans dels usuaris, es prega a familiars i amics, abstenir-se de fer visites a partir de les 21 hores.

ARTICLE 16è .- En cas de que l'usuari tingui algun aliment com a galetes, bombons, fruita, etc.… farà falta que ho comuniqui a la persona cuidadora de referència, amb la finalitat de respectar, en el seu cas, les dietes específiques establertes per prescripció facultativa, així com per evitar el deteriorament dels productes.

ARTICLE 17è.- El centre té un servei de bugaderia propi per la roba d'ús personal dels residents.

Per poder fer ús d'aquest servei és imprescindible que tota la roba estigui degudament marcada. El resident o les persones responsables estan obligades a refer la roba d'ús personal de l'usuari quan sigui necessari i en les mateixes condicions de marcat.

El centre no es fa càrrec del deteriorament que pugui patir la roba per desgast o per alteració del teixit.

ARTICLE 18è.- En cas de defunció de l'usuari, la residència posarà tots els mitjans al seu abast pel trasllat a Pompes Fúnebres, avisant immediatament als familiars més propers.

ARTICLE 19è.- En cas de perduda d’objectes personals (audiòfons, ulleres, dents postisses o joies ) el centre NO es farà càrrec del cost d’aquests objectes

CAPÍTOL 5. DRETS DE L'USUARI

ARTICLE 20è.- Tot usuari té dret a la informació; a rebre voluntàriament el servei social que correspongui, a la intimitat personal (s'entén que l'ús d'una habitació compartida no limita aquest dret); a considerar a la residència com el seu domicili a tots els efectes; a la continuïtat de les condicions contractades, llevat les variables previstes en aquest reglament; a la tutela davant les Autoritats Públiques i a no ser discriminat per raó de sexe, raça, ideologia política, religiosa, filosòfica, així com tots aquells reconeguts per les lleis vigents, en especial els drets que reconeixen els articles 8, 9, 10 i 12 de la llei 12/2007, d’11 d’octubre, de serveis socials.

ARTICLE 21è.- Previ lliurament del corresponent rebut, la residència es farà dipositaria de quant diner metàl·lic lliuri l'usuari per la seva custodia. Per poder retirar el dipòsit abans esmentat, es requerirà la presentació del resguard de dipòsit. La residència no es fa responsable de la pèrdua d'objectes de valor que no es dipositin en la forma prevista anteriorment. Reservant-se el centre, el dret a rebutjar, quantitats massa elevades u objecte de gran valor econòmic, per motius de seguretat.

ARTICLE 22è.- El resident serà tractat per part de tot el personal de l'establiment amb absoluta consideració.

ARTICLE 23è.- El resident té dret a l’exercici de la llibertat individual per a ingressar i romandre a l’establiment i per a sortir-ne, sens perjudici del que estableix la legislació vigent respecta a les persones incapacitades i les persones sotmeses a mesures judicials d’internament.

ARTICLE 24è.- El resident té dret a conèixer el reglament intern del servei i també els drets i els deures, que s’han d’explicar de manera entenedora i accessible.

ARTICLE 25è.- El resident té dret a rebre una atenció personalitzada d’acord amb llurs necessitats específiques.

ARTICLE 26è.- El resident té dret a accedir a l’atenció social, sanitària, farmacèutica, psicològica, educativa i cultural i, en general, a l’atenció de totes les necessitats personals, per a aconseguir un desenvolupament personal adequat, en condicions d’igualtat respecte a l’atenció que reben els altres ciutadans.

ARTICLE 27è.- El resident té dret a comunicar i rebre lliurament informació per qualsevol mitjà de difusió de manera accessible.

ARTICLE 28è.- El resident té dret a el secret de les comunicacions, llevat que es dicti una resolució judicial que el suspengui.

ARTICLE 29è.- El resident té dret a la intimitat i la privacitat en les accions de la vida quotidiana, dret que ha d’ésser recollit pels protocols d’actuació i d’intervenció del personal del servei.

ARTICLE 30è.- El resident té dret a considerar com a domicili l’establiment residencial on viuen i mantenir la relació amb l’entorn familiar, convivencial i social tot respectant les formes de vida actuals.

ARTICLE 31è.- El resident té dret a participar en la presa de decisions del centre que els afectin individualment o col·lectivament per mitjà del que estableix a normativa i el reglament de règim intern, i associar-se per a afavorir la participació.

**ARTICLE 32è**.- El resident té dret a accedir a un sistema intern de recepció, seguiment i resolució de suggeriments i queixes.

**ARTICLE 33è**.- El resident té dret a tenir objectes personals significatius per a personalitzar l'entorn on viuen, sempre que respectin els drets de les altres persones.

**ARTICLE 34è**.- El resident té dret a exercir lliurement els drets polítics, respectant el funcionament normal de l'establiment i la llibertat de les altres persones.

**ARTICLE 35è**.- El resident té dret a exercir la pràctica religiosa, respectant el funcionament normal de l'establiment i la llibertat de les altres persones.

**ARTICLE 36è**.- El resident té dret a obtenir facilitats per a fer la declaració de voluntats anticipades, d'acord amb la legislació vigent.

**ARTICLE 37è**.- El resident té dret a rebre de manera continuada la prestació dels serveis i les prestacions econòmiques i tecnològiques en les condicions que s'estableixin per reglament.

**ARTICLE 38è**.- El resident té dret a no ésser sotmès a cap mena d'immobilització o restricció de la capacitat física o intel·lectual per mitjans mecànics o farmacològics

sense prescripció facultativa i supervisió, llevat que hi hagi un perill imminent per a la seguretat física dels usuaris o de terceres persones. En aquest darrer cas, les actuacions s'han de justificar documentalment, han de constar en l'expedient de l'usuari o usuària i s'han de comunicar al Ministeri Fiscal, d'acord amb el que estableix la legislació.

**ARTICLE 39è**.- El resident té dret a conèixer el cost dels serveis que reben i, si escau, conèixer la contraprestació de l'usuari o usuària.

**ARTICLE 40è**.- La residència té a la disposició dels clients, familiars, responsables o representants, unes fulles de reclamacions.

CAPÍTOL 6. OBLIGACIONS DE L'USUARI

ARTICLE 41è.- El resident i la persona responsable són obligats a facilitar la percepció del servei i en especial a :

1. a) Respectar i facilitar la convivència.
2. b) Complir allò disposat en el present Reglament de Règim Intern i en el terminis del contracte subscrit.
3. c) L'usuari/usuària i el seu representant legal, o la persona responsable o familiar de referència s'obliguen a abonar solidàriament i puntualment el preu pactat.

En quant a les sortides i absències, haurà de comunicar-les amb suficient antelació.

ARTICLE 42è.- Incompliment de les obligacions: L'incompliment per part de l'usuari i de la persona responsable de les obligacions en l'article anterior podrà suposar la resolució del contracte i per tant l'acabament de la prestació de serveis, i fent-ho saber al Servei d'Inspecció i Registre de la Secretaria General del Departament de Benestar i Família.

ARTICLE 43è.- Queda prohibit fumar.

ARTICLE 44è.- Serà també causa de suspensió de la prestació del servei:

1. 1. Pertorbació del normal funcionament de la residència per part de l'usuari o de la persona responsable del mateix.
2. 2. Ebrietat habitual o drogoaddicció.
3. 3. La desídia i abandonament de la seva higiene personal, negant-se a rebre l'assistència del personal del centre.
4. 4. Negar-se o impedir que es faci la neteja diària de la seva habitació.
5. 5. L'intent o assajament sexual o d'altre tipus a qualsevol usuari o personal del centre.
6. 6. Quan l'estat psíquic de l'usuari impedeixi la normal convivència i requereixi a judici del responsable sanitari del centre el seu trasllat a un centre especialitzat.
7. 7. Mals tractes al personal o als clients

ARTICLE 45è.- els usuaris o familiars d'aquell resident que cesi en aquest caràcter (per qualsevol causa), hauran de retirar del centre tota la roba, objectes personals i béns de qualsevol tipus, en l'improrrogable termini de 7 dies següents a la baixa, llevat cas de força major, entenent-se que en cas contrari, el centre podrà fer l'ús que estimi pertinent dels béns abans esmentats.

CAPÍTOL 7. PROTECCIÓ DE DADES

En compliment del que disposa la normativa vigent en matèria de protecció de dades personals, la Llei Orgànica 3/2018, de 5 de desembre, de Protecció de Dades Personals i Garantia del Drets Digitals (LOPDGDD) i el Reglament (UE) 2016/679 de 27 d'abril de 2016 (RGPD), l’informem que les dades personals incloses en aquest document, les dels familiars, les de les persones responsables del resident o dels responsables legals, així com les facilitades durant la prestació dels serveis assistencials derivats de la signatura del present contracte, seran tractades per la ANSOL GERIATRICS S.L. – Residencia Alella Mar com a responsable del tractament, amb la finalitat de dur a terme els tràmits administratius necessaris així com per prestar els serveis d'assistència sanitària corresponents. Les dades seran conservades mentre siguin necessàries per prestar-li el servei sol·licitat, no obstant això es tindran en compte, així mateix, els terminis establerts legalment. Les dades seran remeses a aquelles entitats o organismes respecte de les quals sigui necessària la comunicació per a la gestió de la relació amb el resident. Pot exercir els drets d'accés, rectificació o supressió de les seves dades, per correu postal a l’adreça C/Vallespir, 17 08328 Alella, o a través de la següent direcció de correu electrònic [alellamar@residenciesavis.com](mailto:alellamar@residenciesavis.com), adjuntant un document oficial que l’acrediti (DNI, NIE o similar), per a més informació sobre aquest tema, pot consultar a la Direcció del Centre. En el cas de que senti que els seus drets s’han vulnerat, especialment quan no hagi obtingut satisfacció en l’exercici dels seus drets, pot presentar una reclamació davant l’Autoritat de Control en matèria de Protecció de Dades competent (Agència Espanyola de Protecció de Dades), a través de la seva pàgina web: [www.agpd.es](http://www.agpd.es)

Mitjançant la firma del present document, declara i garanteix que les dades aportades són verdaderes, exactes, completes i es troben actualitzades, comprometent-se a informar de qualsevol canvi respecte les mateixes, sent l’únic responsable dels danys o prejudicis, tant directes com indirectes, que poguessin ocasionar com a conseqüència de l’incompliment de la present clàusula. Pot sol·licitar informació addicional sobre com tractem les seves dades, al correu electrònic indicat anteriorment.

**SIGNATURES**